section_heading: Povijest
paragraph_text: Selo Kuče se prvi put spominje u ispravi iz 1258. god. i drugi put u ispravi iz 1267. god. Najstariji kajkavski dokument, Čunčićev list, napisan je kajkavskim književnim jezikom u Kučama 1521. godine na jednom listu papira koji je sada oštećen. Počinje riječima: "Ja Štefanuš Čunčić", dalje se spominju "plemenita bratija Kučani" i Štefanuševa žena Margareta Čunčić, a tekst završava na latinskom: "Data in Kuče ab in mea curia, Štefanuš Čunčić, Anno Domini 1521." - Dano u Kučama, u mojoj kuriji, Štefanuš Čunčić, godine Gospodnje 1521. "Lučićev list" pisan je na latinskom jeziku 26. 6. 1650. Car Ferdinand III. darovao je grbovnicu obiteljima Puceković, Berković i Živković 11. 8. 1656.